wickkiey/tamil-wikipedia-chunked huggingface dataset:
# கிசான்நகர் சட்டமன்றத் தொகுதி

## தேர்ந்தெடுக்கப்பட்ட உறுப்பினர்கள்

1951 ஆம் ஆண்டு முதல் 2008ஆம் ஆண்டு வரை, 9 தேர்தல்கள் நடத்தப்பட்டன.  
கிசான்நகர் சட்டமன்றத் தொகுதியிலிருந்து தேர்ந்தெடுக்கப்பட்ட உறுப்பினர்களின் பட்டியல்:
| ''1957-1974: தொகுதி இல்லை |  |  |
| --- | --- | --- |
| 1951 | இராசகிருசுணா போசு | இந்திய தேசிய காங்கிரசு |
| 1974 | படக்கிருசுணா இயெனா | உட்கல் காங்கிரசு |
| 1977 | சனதா கட்சி |  |
| 1980 | சுரேந்திரநாத் பட்நாயக்கு | சுயேச்சை |
| 1985 | படக்கிருசுணா இயெனா | இந்திய தேசிய காங்கிரசு |
| 1990 | யுதிசுட்டிர் தாசு | சனதா தளம் |
| 1995 | சனதா தளம் |  |
| 2000 | Pratap Jena | பிச்சு சனதா தளம் |
| 2004 | பிச்சு சனதா தளம் |  |
# ராஜா பெண்டகாரா

**ராஜா பெண்டகாரா** ஆங்கிலம்: *Raja Bendahara*; மலாய்: *Raja Bendahara Pahang*; சாவி: ) என்பது பகாங் சுல்தானகத்தில் ஒரு மன்னரைக் குறிக்கும் மலாய் பட்டப் பெயராகும். 1770-ஆம் ஆண்டில் இருந்து 1881-ஆம் ஆண்டு வரை பயன்பாட்டில் இருந்த இந்தப் பட்டப் பெயர், அரசன் (**Raja**); மற்றும் பெண்டகாரா (**Bendahara**) எனும் சமசுகிருதச் சொற்களின் கலவையாகும்.  
17-ஆம் நூற்றாண்டின் பிற்பகுதியிலிருந்து ஜொகூர் பேரரசின் பெண்டகாராக்கள்; பகாங் இராச்சியத்தை ஜொகூர் சுல்தானகத்தின் ஒரு நிலமானியப் பகுதியாக ஆட்சி செய்தனர். 18-ஆம் நூற்றாண்டின் இறுதியில் ஆட்சி முறைமையில் மாற்றம் ஏற்பட்டது. பகாங் இராச்சியப் பகுதியை ஆட்சி செய்த பெண்டகாராக்கள் முழுமையான ஆட்சியாளராக உருவெடுத்தனர்.  
ஜொகூர் சுல்தானின் அதிகாரப் பரவலாக்கத்திற்குப் பின்னர், ஜொகூர் பேரரசு துண்டாடப்பட்டது. அதைத் தொடர்ந்து பகாங் சுல்தானகத்தில் பொறுப்பில் இருந்த பெண்டகாரா என்பவர் **ராஜா** என்ற பட்டத்தைப் பெற்றார்.
# ராஜா பெண்டகாரா

## தோற்றம்

மலாய் இராச்சியங்களின் அரசவையில் பெண்டகாரா பதவி மிக முக்கியமான; மிக உயர்ந்த நிர்வாகப் பதவியாகக் கருதப்பட்டது. பெண்டகாரா என்பவர் அனைத்து அமைச்சர்களுக்கும் தலைவராகப் பணியாற்றினார். அரச அறிவுரைஞராகக் கருதப்பட்ட ஒரு பெண்டகாரா, ஒரு சுல்தானால் நியமிக்கப்பட்டார். ஒரு சுல்தான் மட்டுமே ஒரு பெண்டகாராவைப் பதவி நீக்கம் செய்ய முடியும். பெண்டகாரா பதவி பரம்பரை பரம்பரையாகத் தொடர்ந்தது. பெண்டகாரா அரசமரபைச் சேர்ந்த ஆண் சந்ததியினர் வழிமுறையில் இருந்து வேட்பாளர்கள் தேர்ந்தெடுக்கப்பட்டனர்.  
17-ஆம் நூற்றாண்டின் பிற்பகுதியில் பெண்டகாரா பதவி என்பது ஓர் அரசப் பதவியாக மாற்றம் கண்டது. மலாக்கா அரச மரபைச் சேர்ந்த ஜொகூர் மன்னராட்சியின் கடைசி ஆட்சியாளரான ஜொகூர் சுல்தான் இரண்டாம் முகமது சா *(Mahmud Shah II of Johor)* ஆண் வாரிசு இல்லாமல் இறந்தபோது இந்த மாற்றம் தொடங்கியது. அப்போதைய ஜொகூர் மன்னரின் பெண்டகாராவான துன் அப்துல் ஜாலீல் என்பவர் ஜொகூர் மன்னராட்சியில் அடுத்த சுல்தான் ஆனார். பின்னர் அவர் ஜொகூர் சுல்தான் நான்காம் அப்துல் ஜாலில் சா *(Abdul Jalil Shah IV of Johor)* என்ற பட்டத்தைப் பெற்றார்.
# ராஜா பெண்டகாரா

## மாநில தன்னாட்சி

ஜொகூர் சுல்தான் நான்காம் அப்துல் ஜாலில் சா ஆட்சிக் காலத்தில், கிழக்கு மாநிலமான பகாங், பெண்டகாரா குடும்பத்தின் சிறப்பு மாநிலமாக நிறுவப்பட்டது. அந்தச் சிறப்பு மாநிலம், ஜொகூர் பேரரசின் அடுத்தடுத்த பெண்டகாராக்களால் நேரடியாக ஆளப்பட்டது. துன் அப்துல் மஜித் *(Tun Abdul Majid of Pahang)* ஆட்சிக் காலத்தில்; சிறப்பு மாநிலம் என்பது சிறப்பு மாநில தன்னாட்சி என தகுதி உயர்வு கண்டது. பின்னர் அந்த நிலை தற்காலைக நிலம் எனும் **தானா பெகாங்கான்** *(Tanah Pegangan)* என்பதிலிருந்து வழங்கப்பட்ட நிலம் எனும் **தானா குர்னியா** *Tanah Kurnia)* என மாற்றம் கண்டது.  
இதைத் தொடர்ந்து பகாங்கை ஆட்சி செய்த ஜொகூர் பெண்டகாரா, பகாங்கின் ராஜா (**Raja**) என்ற பட்டத்தைப் பெற்றார். அதன் பின்னர் அவர் *ராஜா பெண்டகாரா* என்று நிரந்தரமாக அழைக்கப்பட்டார்.
# ராஜா பெண்டகாரா

## பகாங் பெண்டகாரா பட்டியல்

| பெயர் | மலாய்
பெயர் | ஆட்சி பதவி | ஆட்சி காலம் |  |
| --- | --- | --- | --- | --- |
| பகாங் துன் அப்துல் மஜீது | Tun Abdul Majid of Pahang | Sri Paduka Dato' Bendahara Paduka Raja | 1770–1802 |  |
| பகாங் துன் முகமது | Tun Muhammad of Pahang | Sri Paduka Dato' Bendahara Sri Maharaja | 1802–1803 |  |
| பகாங் துன் கோரிசு | Tun Koris of Pahang | Sri Paduka Dato’ Bendahara Paduka Raja | 1803–1806 |  |
| பகாங் துன் அலி | Tun Ali of Pahang | Sri Paduka Dato’ Bendahara Sewa Raja | 1806–1847 |  |
| பகாங் துன் முத்தாகிர் | Tun Mutahir of Pahang | Sri Paduka Dato’ Bendahara Sri Maharaja | 1847–1863 |  |
| பகாங் சுல்தான் முவாசாம் சா | Sultan Ahmad al-Muadzam Shah | Sri Paduka Dato’ Bendahara Sewa Raja | 1863–1881 | } |
# கோவிந்தப்பூர் சட்டமன்றத் தொகுதி

**கோவிந்தப்பூர் சட்டமன்றத் தொகுதி** (*Gobindpur Assembly constituency*) இந்தியாவின் ஒடிசா மாநிலத்திலுள்ள கட்டாக்கு மாவட்டத்தைச் சேர்ந்த ஒரு சட்டமன்றத் தொகுதியாகும். 1961 ஆம் ஆண்டில் இத்தொகுதி உருவாக்கப்பட்டு 2008 ஆம் ஆண்டில் ஒழிக்கப்பட்டது. 2008ஆம் ஆண்டு மேற்கொள்ளப்பட்ட எல்லை மறுசீரமைப்பிற்குப் பிறகு, இப்பகுதி பாங்கி சட்டமன்றத் தொகுதியுடன் இணைக்கப்பட்டது.
# கோவிந்தப்பூர் சட்டமன்றத் தொகுதி

## தேர்ந்தெடுக்கப்பட்ட உறுப்பினர்கள்

1961 ஆம் ஆண்டு முதல் 2008ஆம் ஆண்டு வரை, இங்கு 11 தேர்தல்கள் நடத்தப்பட்டன.  
கோவிந்தப்பூர் சட்டமன்றத் தொகுதியிலிருந்து தேர்ந்தெடுக்கப்பட்ட உறுப்பினர்களின் பட்டியல்:
| - | 1961 | கந்துரிசரண் மாலிக்கு | பிரச்சா சமதர்ம கட்சி |
| --- | --- | --- | --- |
| 1967 | முரளிதர் கனுங்கோ | ஒரிசா மக்கள் காங்கிரசு |  |
| 1971 | திரிலோச்சன் கனுங்கோ | இந்திய தேசியக் காங்கிரசு |  |
| 1974 | சுதன்சு மாலினி ராய் | இந்திய தேசியக் காங்கிரசு |  |
| 1977 | பஞ்சானன் கனுங்கோ | சனதா கட்சி |  |
| 1980 | அண்டர்யாமி பிரதான் | சனதா சமதர்மக் கட்சி |  |
| 1985 | திரிலோச்சன் கனுங்கோ | சுயேச்சை |  |
| 1990 | இரவீந்திரகுமார் மாலிக்கு | சுயேச்சை |  |
| 1995 | பஞ்சானன் கனுங்கோ | சனதா தளம் |  |
| 2000 | பிச்சு சனதா தளம் |  |  |
| 2004 | Rabindra Kumar Mallik | இந்திய தேசியக் காங்கிரசு | } |
# பாலிபட்னா சட்டமன்றத் தொகுதி

**பாலிபட்னா சட்டமன்றத் தொகுதி** (*Balipatna Assembly constituency*) இந்தியாவின் ஒடிசா மாநிலத்திலுள்ள கோர்த்தா மாவட்டத்தைச் சேர்ந்த ஒரு சட்டமன்றத் தொகுதியாகும். 1961 ஆம் ஆண்டில் இத்தொகுதி உருவாக்கப்பட்டு 2008 ஆம் ஆண்டில் ஒழிக்கப்பட்டது. 2008ஆம் ஆண்டு மேற்கொள்ளப்பட்ட எல்லை மறுசீரமைப்பிற்குப் பிறகு, இப்பகுதி செயதேவ் சட்டமன்றத் தொகுதியுடன் இணைக்கப்பட்டது. இத்தொகுதி பட்டியல் இன மக்களுக்காக ஒதுக்கப்பட்ட தொகுதியாகும்.
# பாலிபட்னா சட்டமன்றத் தொகுதி

## தேர்ந்தெடுக்கப்பட்ட உறுப்பினர்கள்

1961 ஆம் ஆண்டு முதல் 2008ஆம் ஆண்டு வரை, இங்கு 11 தேர்தல்கள் நடத்தப்பட்டன.  
பாலிபட்னா சட்டமன்றத் தொகுதியிலிருந்து தேர்ந்தெடுக்கப்பட்ட உறுப்பினர்களின் பட்டியல்:
| } |  |  |
| --- | --- | --- |
| 1961 | கோபிநாத்து போய் | இந்திய தேசியக் காங்கிரசு |
| 1967 | அரிகர் போய் | ஒரிசா மக்கள் காங்கிரசு |
| 1971 | வசந்த குமார் பெகரா | இந்திய தேசியக் காங்கிரசு |
| 1974 | கோபிநாத்து போய் | உட்கல் காங்கிரசு |
| 1977 | சனதா கட்சி |  |
| 1980 | வசந்த குமார் பெகரா | இந்திய தேசியக் காங்கிரசு |
| 1985 | இராகப் சந்திர சேதி | இந்திய தேசியக் காங்கிரசு |
| 1990 | இருசிக்கேசு நாயக்கு | சனதா தளம் |
| 1995 | சனதா தளம் |  |
| 2000 | இராகப் சந்திர சேதி | பிச்சு சனதா தளம் |
| 2004 | சாசி பூசன் பெகரா | பிச்சு சனதா தளம் |
# குற்றம் புதிது (2025)

**குற்றம் புதிது** (*Kuttram Pudhithu*) என்பது 2025 ஆம் ஆண்டு வெளியான ஒரு தமிழ் குற்றத் த்ரில்லர் திரைப்படம் ஆகும். இந்த திரைப்படத்தை நோஆ ஆர்ம்ஸ்ட்ராங் இயக்கியுள்ளார். தருண் விஜய் மற்றும் சேஷ்விதா கனிமொழி முக்கிய கதாபாத்திரங்களில் நடித்துள்ளனர். உண்மையையும் மாயையையும் இணைக்கும் ஒரு மனஅழுத்தக் கதையாக இந்த படம் அமைகிறது.
# குற்றம் புதிது (2025)

## கதை

திரைப்படத்தின் கதை ஒரு உணவு விநியோகப் பணியாளரான கதிரேசன் (தருண் விஜய்) என்பவரை மையமாகக் கொண்டது. அவர் ஒரு போலீஸ் அதிகாரியின் மகளைக் கொன்றதாக ஒப்புக்கொள்கிறார். ஆனால், அந்தப் பெண் ஐந்து நாட்களுக்கு பிறகு உயிருடன் திரும்பி வருவது கதையில் அதிர்ச்சியை ஏற்படுத்துகிறது. இதன் மூலம் நிஜம், மாயை மற்றும் குற்ற உணர்வு ஆகியவற்றின் எல்லைகள் சோதிக்கப்படுகின்றன.
# குற்றம் புதிது (2025)

## நடிப்பினர்

| தருண் விஜய் | கதிரேசன் |  |
| --- | --- | --- |
| சேஷ்விதா கனிமொழி | மீரா |  |
| ரமேஷ் கிருஷ்ணன் | ஆய்வாளர் ராஜன் |  |
| கவி ஆனந்த் | ஆதரவு பாத்திரம் | } |
# குற்றம் புதிது (2025)

## தயாரிப்பு

*குற்றம் புதிது* திரைப்படம் செல்வா ஆர்ட் புரொடக்ஷன்ஸ் நிறுவனம் தயாரித்தது. இயக்குநர் நோஆ ஆர்ம்ஸ்ட்ராங் முன்பு குறும்படங்கள் மூலம் அறிமுகமானவர். இந்தப் படம் 2024 இறுதியில் படமாக்கப்பட்டு, 2025 தொடக்கத்தில் வெளியிடப்பட்டது.
# குற்றம் புதிது (2025)

## இசை

திரைப்படத்திற்கான இசையை அரவிந்த் கிருஷ்ணா அமைத்துள்ளார். பாடல்கள் மற்றும் பின்னணி இசை இரண்டும் திரைப்படத்தின் மனநிலையை வலுப்படுத்துகின்றன.
# குற்றம் புதிது (2025)

## விமர்சனங்கள்

திரைப்படம் வெளியானவுடன் விமர்சகர்கள் இதை "புதுமையான மனஅழுத்தக் கதைக்களத்துடன் கூடிய குற்றத் த்ரில்லர்" என வர்ணித்தனர்.
# குற்றம் புதிது (2025)

## வெளிப்புற இணைப்புகள்

-
# உரோகிதாசு சிங் நாகு

**உரோகிதாசு சிங் நாகு** (*Rohidas Singh Nag*) இந்தியாவின் சார்க்கண்டு, ஒடிசா மற்றும் மேற்கு வங்காளம் மற்றும் வங்காளதேசத்தின் வடக்கு ரங்க்பூர் ஆகிய பகுதிகளில் வாழும் முண்டா பழங்குடியினரால் பேசப்படும் முண்டாரி மொழியை எழுதப் பயன்படும் முண்டாரி பானியிலான எழுத்துக்களைக் கண்டுபிடித்தவர் ஆவார். 1934 ஆம் ஆண்டு பிப்ரவரி மாதம் 5 ஆம் தேதியன்று இவர் பிறந்தார். 2012 ஆம் ஆண்டு டிசம்பர் மாதம் 30 ஆம் தேதியன்று இவர் இறந்தார்.
# உரோகிதாசு சிங் நாகு

## வரலாறு

உரோகிதாசு சிங் நாகு ஒடிசாவின் மயூர்பஞ்சு மாவட்டத்தில் உள்ள சந்துவா கிராமத்தில் 1934 ஆம் ஆண்டு பிப்ரவரி மாதம் 5 ஆம் தேதியன்று பிறந்தார். 1949 ஆம் ஆண்டு, உரோகிதாசு சிங் நாகு மூன்றாம் வகுப்பில் படிக்கும் போது, முண்டாரி எழுத்து அல்லது முண்டாரி பாணியைக் கண்டுபிடித்தார். மேலும் தனது பள்ளியின் சுவரில் களிமண்ணைப் பயன்படுத்தி அந்த எழுத்துக்களை எழுதினார். 1953 ஆம் ஆண்டு, முண்டாரி எழுத்து வடிவத்தின் எழுத்துக்களை விரிவுபடுத்தினார். பின்னர் அதை எளிமைப்படுத்தினார். 1980 ஆம் ஆண்டு மொத்தம் 27 எழுத்துக்கள் பயன்பாட்டிற்காகத் தேர்ந்தெடுக்கப்பட்டன. அதே ஆண்டு, முண்டாரி எழுத்து முறையை உருவாக்குவது குறித்து அப்போதைய ஒடிசா முதலமைச்சர் சிறீ இயே.பி. பட்நாயக்கின் கவனத்திற்குக் கொண்டு வந்து, முண்டா மொழியை அரசியலமைப்பு ரீதியாக அங்கீகரிக்க ஒரு குறிப்பாணையை சமர்ப்பித்தார். 1999 ஆம் ஆண்டு உரோகிதாசு சிங் நாகு மற்றவர்களுடன் சேர்ந்து, அப்போதைய இந்திய குடியரசுத் தலைவரிடம் ஒரு குறிப்பாணையை சமர்ப்பித்து, முண்டா மொழிக்கு அரசியலமைப்பு அங்கீகாரம் வழங்குமாறு முறையிட்டார்.  
20 ஆம் நூற்றாண்டின் பிற்பகுதியில் உரோகிதாசு சிங் நாகு முண்டாரி பானியைக் கண்டுபிடிப்பதற்கு முன்பு முண்டாரி மொழி தேவநாகரி, வங்காள மொழி , ஒரியா மற்றும் இலத்தீன் போன்ற மொழிகளின் பிற எழுத்துக்களில் எழுதப்பட்டது.
# பாவல்

**பாவல்** (*Bawal*), இந்தியாவின் அரியானா மாநிலத்தின் ரேவாரி மாவட்டத்தில் அமைந்த பெரிய தொழில் நகரம் ஆகும். மேலும் இந்நகரம் தில்லி தேசியத் தலைநகர் வலையத்தில் உள்ளது. தேசிய நெடுஞ்சாலை எண் 48, அமைந்த பாவல் நகரம், மாவட்டத் தலைமையிட நகரமான ரேவாரிக்கு 11 கிலோமீட்டர் தொலைவிலும்; புது தில்லிக்கு தென்மேற்கே 89.2கிலோமீட்டர் தொலைவிலும் அமைந்துள்ளது.
# பாவல்

## மக்கள் தொகை பரம்பல்

2011ஆம் ஆண்டின் கணக்கெடுப்பின்படி, பாவல் நகரத்தின் மக்கள் தொகை 16,776 ஆகும். அதில் ஆண்கள் 8,828 மற்றும் பெண்கள் 7,948 ஆக உள்ளனர்.
# பாவல்

## தொழிற்பேட்டை நகரம்

அரியானா மாநில தொழில்கள் மற்றும் கட்டமைப்பு மேம்பாட்டு வாரியத்தின் கீழ் பாவல் நகரத்தில் 1995ஆம் ஆண்டில் பெரிய அளவில் தொழிற்பேட்டை நிறுவப்பட்டது.2016ல் பாவல் தொழிற்பேட்டை நகரத்த்தில் US$4.18 பில்லியன் டாலர் அளவிற்கு தொழிலில் முதலீடு செய்யப்பட்டுள்ளது.
# பாவல்

## தொழிற்பேட்டை நகரம்

### போக்குவரத்து

அல்வார்-ரேவாரி இருப்புப் பாதையில் பாவல் தொடருந்து நிலையம் உள்ளது. புது தில்லி-ஜெய்ப்பூர், அகமதாபாத், வடோதரா, சூரத், மும்பை மற்றும் பெங்களூர் நகரங்களை இணைக்கும் தேசிய நெடுஞ்சாலை எண் 48 பாவல் நகரம் வழியாகச் செல்கிறது.
# சௌபாக்ய குமார் மிசுரா

**சௌபாக்ய குமார் மிசுரா** (*Soubhagya Kumar Misra*) என்பவர் இந்தியாவின் ஒடிசா மாநிலத்தைச் சேர்ந்த ஓர் எழுத்தாளரும் கவிஞருமாவார். 1941 ஆம் ஆண்டில் இவர் பிறந்தார். இந்திய சாகித்ய அகாடமியின் தேசிய கடித அகாடமி, 1986 ஆம் ஆண்டில் இவருக்கு சாகித்ய அகாடமி விருதை வழங்கியது. கங்காதர் தேசிய விருதையும் இவர் 2013 ஆம் ஆண்டில் பெற்றார். இவரது பல கவிதைகள் மத்திய சாகித்ய அகாடமியால் ஆங்கில மொழியில் மொழிபெயர்க்கப்பட்டுள்ளன.
# சௌபாக்ய குமார் மிசுரா

## வாழ்க்கைக் குறிப்பு

இந்தியாவின் ஒடிசா மாநிலம் பெர்காம்பூரில் 1941 ஆம் ஆண்டில் இவர் பிறந்தார். முதுகலை பட்டம் படித்தார். ஒடிசா சாகித்ய அகாடமி, மத்திய சாகித்ய அகாடமி மற்றும் தேசிய புத்தக அறக்கட்டளையின் ஆலோசனைக் குழுவில் பணியாற்றினார்.
# சௌபாக்ய குமார் மிசுரா

## படைப்புகள்

சௌபாக்ய குமார் மிசுரா 17 கவிதைத் தொகுப்புகளை வெளியிட்டுள்ளார். இவரது முதல் கவிதைத் தொகுப்பான ஆத்மனேபாடி 1965 ஆம் ஆண்டில் வெளியிடப்பட்டது. அசமாபிதா, அந்துருசுதுபா, நிசிதா அர்தா, நிர்ச்சன் நகாத்ரா, மதன்யரா சாய், சப்தமா பிருதுபி, சுன்யதாரா சோசா, துலிரா சிங்சனா ஆகியவை இவருடைய மற்ற கவிதைத் தொகுப்புகள் ஆகும்.
# சௌபாக்ய குமார் மிசுரா

## விருதுகள்

1986 ஆம் ஆண்டில், இந்தியாவின் தேசிய கடித அகாடமியான சாகித்ய அகாடமி, இவரது கவிதைத் தொகுப்பான துவா சுபர்ணாவுக்காக சாகித்ய அகாடமி விருதை வழங்கியது. புகழ்பெற்ற கவிஞர்களான அலி சர்தார் இயாப்ரி (உருது), பிந்தா கரண்டிகர் மற்றும் செயந்த மொகபத்ரா (ஆங்கிலம்), இரமாகாந்த ராது (ஒடியா), கே.எசு. சச்சிதானந்தன் (மலையாளம்) மற்றும் குல்சார் (இந்தி) ஆகியோர் ஏற்கனவே மதிப்புமிக்க கங்காதர் விருதைப் பெற்றவர்கள் ஆவர்.
# சௌபாக்ய குமார் மிசுரா

## புத்தகங்கள்

சௌபாக்ய குமார் மிசுராவின் கவிதைத் தொகுப்புகள்:
1. ஆத்மனேபாடி (1965)
1. மத்யபட்லோபி (1970)
1. நை பன்காரா (1973)
1. அந்த மகுமாச்சி (1977)
1. பச்ராயனா (1979)
1. துவா சுபர்ணா (1984)
1. மணிகர்னிகா (1990)
1. அன்யத்ரா (1994)
1. சௌபாக்யகுமார் மிசுரா காவ்ய சம்பார்'' தொகுதிகள். I, II, III (1994, 1996, 2009)
1. சராசரா (1999)
1. உச்சைனி (2005)
1. மாட்ராசுபர்சா' (2009)
# நடுத்தலை முடியை மழித்தல்

நடுத்தலை முடியை மழித்தல்]]
சித்திரம், ஆண்டு 1473]]  
**நடுத்தலை முடியை மழித்தல்** (*Tonsure*) துவக்க கால கிரேக்க-உரோமானிய கத்தோலிக்க பாதிரியார்கள் மற்றும் அருட்சகோதரிகள் தங்களின் சமய பக்தி அல்லது பணிவின் அடையாளமாக உச்சந்தலை நடுவில் உள்ள முடிகளை வட்டமாக மழித்துக் கொள்வர். 1972ஆம் ஆண்டில் திருத்தந்தை தலைமுடியை மழித்தல் என்பது அடிமுறைக்கு அடையாளம் எனக்கருதி தலைமுடியை மழித்தலுக்குத் தடை விதித்தார்.
# நடுத்தலை முடியை மழித்தல்

## வரலாறு

ஆரம்பகால கிறித்துவத் திருச்சபையினர் தலையை மழிக்கும் வழக்கம் கிபி 6ஆம் நூற்றாண்டு வரை கடைப்பிடிக்கவில்லை. கிபி 7 மற்றும் 8 ஆம் நூற்றாண்டுகளில் மூன்று வகையான தலைமுடி மழித்தல் அறியப்பட்டது. கிழக்கத்திய கிறித்துவத்தில் முழு தலைமுடியை மழிப்பது வழக்கமாகக் கொண்டிருந்தது. கிழக்கு மரபுவழி திருச்சபையினர் மற்றும் கிழக்கு கத்தோலிக்க தேவாலயங்களில் தலைமுடியை மழிக்கும் வழக்கம் காணப்பட்டது. கிறித்துவ கெல்ட்டியர்கள் வலது காது முதல் இடது காது வரை தலை முடியை அரை வட்டமாக மழிக்கும் வழக்கம் கொண்டிருந்தனர்.நடுத்தலை முடி மழித்தல் என்பது அரை வட்ட வடிவமாக, இரண்டு காதுகளுக்கு இடையே உள்ள தலைமுடியை மழிப்பதாகும்.
செல்டிக் தலைமுடி வெட்டு முறை அயர்லாந்து மற்றும் பெரிய பிரித்தானியாவில் அறியப்பட்டுள்ளது. செல்டிக் கிறிஸ்தவம் என்று அழைக்கப்படும் தனித்துவமான நடைமுறைகளுடன் இணைக்கப்பட்டது. இது ரோமானியக் கிறித்துவப் பாரம்பரியத்தால் எதிர்க்கப்பட்டது. ஆனால் செல்டிக் பாரம்பரியத்தைப் பின்பற்றுபவர்கள் பலர் 8 மற்றும் 9 ஆம் நூற்றாண்டுகள் வரை பழைய முறையைத் தொடர்ந்து பராமரித்தனர். சில ஆதாரங்கள் இந்த மொட்டை அடிக்கும் பழக்கம், ரோமானிய இரும்பு யுகத்திற்கு முந்தைய காலத்தில் கிறித்துவ ட்ரூயிட்களுக்கும் இடையிலான தொடர்புகளை பரிந்துரைக்கிறது.
:*ரோமானியம்*: இது தலையின் நடுப்பகுதியை மட்டும் மொட்டையடிப்பதை உள்ளடக்கியது, இதனால் தலைமுடி கிரீடம் வடிவில் வளர அனுமதிக்கும்.இது கத்தோலிக்க திருச்சபையின் இலத்தீன் திருச்சபை கிளையில் நடைமுறையாக இருந்தது. ஆனால் இந்நடைமுறை இடைக்காலத்திற்குப் பிறகு வீழ்ச்சியடைந்து. இறுதியாக 1972 இல் திருத்தந்தையால் தடை செய்யப்பட்டது. கத்தோலிக்க பாரம்பரியம் இந்த மொட்டை அடிக்கும் முறை புனித செயிண்ட் பீட்டரிடமிருந்து தோன்றியதாக வலியுறுத்தியது. இருப்பினும் இதற்கு எந்த ஆதாரமும் இல்லை.
# நடுத்தலை முடியை மழித்தல்

## பண்டைய மற்றும் இடைக்கால பயன்பாடு

கிபி 715 முதல் 730 வரை கான்ஸ்டண்டினோபில் முதலாம் புனித ஜெர்மானஸ் கீழ்கண்டவாறு எழுதுகிறார்.
"தொடை முடி மூலம் பாதிரியாரின் தலையில் பொறிக்கப்பட்ட இரட்டை கிரீடம் தலைமை புனித செயிண்ட் பீட்டரின் விலைமதிப்பற்ற தலையைக் குறிக்கிறது. அவர் கர்த்தருடைய போதனை மற்றும் பிரசங்கத்திற்கு அனுப்பப்பட்டபோது, அவரது வார்த்தையை நம்பாதவர்களால், கேலி செய்வது போல, அவரது தலை மொட்டையடிக்கப்பட்டது. போதகர் கிறிஸ்து இந்தத் தலையை ஆசீர்வதித்தார், அவமானத்தை மரியாதையாகவும், ஏளனத்தை புகழாகவும் மாற்றினார். அவர் அதன் மீது விலைமதிப்பற்ற கற்களால் ஆன கிரீடத்தை அல்ல, மாறாக தங்கம், புஷ்பராகம் அல்லது விலைமதிப்பற்ற கல்லை விட பிரகாசிக்கும் ஒரு கிரீடத்தை வைத்தார் - விசுவாசத்தின் கல் மற்றும் பாறையுடன்.” இன்றைய கிழக்கு ஆர்த்தடாக்ஸ் சர்ச்சில், பாதிரியார்கள் தங்கள் தலைகளை மொட்டையடிப்பதில்லை. மாறாக திருச்சபைக்குக் கீழ்ப்படிதலைக் குறிக்கும் வகையில் தலையின் உச்சியில், சிலுவையின் வடிவத்தில் நான்கு முடிகள் வெட்டப்படுகிறது.
# சந்திர சேகர் சாகூ

**சந்திர சேகர் சாகூ** (*Chandra Sekhar Sahu*) இந்தியாவின் ஒடிசா மாநிலத்தைச் சேர்ந்த ஒரு விளையாட்டு வீரராவார். 1991 ஆம் ஆண்டு நடைபெற்ற தெற்காசிய விளையாட்டுப் போட்டிகளில் ஆண்களுக்கான 75 கிலோ எடைப் பிரிவில் பளுதூக்கும் போட்டியில் தங்கப் பதக்கம் வென்றார்.  
சந்திர சேகர் சாகூ ஒடிசா மாநிலத்தின் பெர்காம்பூர் நகரத்தைச் சேர்ந்தவர் ஆவார். பளுதூக்கும் குடும்பத்தில் இவர் பிறந்தார். தந்தை இராம சந்திர சாகூவும் சகோதரர் கிருசுண சந்திர சாகூ ஆகியோர் தேசிய அளவிலான பளுதூக்கும் வீரர்கள் ஆவர். இவரது மகன் புனித் சந்திர சாகூ இளைஞர் அளவிலான தேசிய பளுதூக்கும் வீரர் மற்றும் கேலோ இந்தியா விளையாட்டுப் பதக்கம் வென்றவர் ஆவார்.
# சந்திர சேகர் சாகூ

## தொழில்

தேசிய பளுதூக்குதல் வெற்றியாளர் போட்டியில் சந்திர சேகர் சாகூ ஒடிசா, மகாராட்டிரா மற்றும் இரயில்வே அணிகளை பிரதிநிதித்துவப்படுத்தினார். 1991 ஆம் ஆண்டு இலங்கையின் கொழும்பில் நடைபெற்ற தெற்காசிய விளையாட்டுப் போட்டிகளில் ஆண்களுக்கான 75 கிலோ பிரிவில் ஒரு கட்ட பளு தூக்குதலில் 127.5 கிலோ மற்றும் இரு கட்ட பளு தூக்குதல் பிரிவில் 162.5 கிலோ என மொத்தம் 290 கிலோ எடையைத் தூக்கி தங்கப் பதக்கம் வென்றார். இவர் பொதுநலவாய விளையாட்டுப் போட்டிகளில் கலந்துகொண்டு தங்கப்பதக்கமும் வென்றுள்ளார்.  
சந்திர சேகர் சாகூ தேசிய அளவிலான போட்டிகளுக்கு மாநிலம் முழுவதிலுமிருந்து வரும் இளம் பளுதூக்கும் வீரர்களுக்கு வழிகாட்டும் ஒரு பயிற்சியாளராகவும் பணியாற்றுகிறார்.
# மக்ரானா சட்டமன்றத் தொகுதி

**மக்ரானா சட்டமன்றத் தொகுதி** *(Makrana Assembly constituency)* என்பது இந்தியாவின் இராசத்தான் மாநில சட்டமன்றத்தில் உள்ள 200 சட்டமன்றத் தொகுதிகளில் ஒன்றாகும். இத்தொகுதியானது நாகவுர் மாவட்டத்தில் அமைந்துள்ளது. மக்ரானா, நாகௌர் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.
# மக்ரானா சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 1972 | கௌரி பூனியா | rowspan=2 | இந்திய தேசிய காங்கிரசு</br> |
| 1977 | அப்துல் அசீசு |  |  |
| 1980 | அப்துல் ரகுமான் சௌத்ரி | இந்திய தேசிய காங்கிரசு (இ) |  |
| 1985 | அசீசு | லோக்தளம் |  |
| 1990 | பிர்டா ராம் | இந்திய தேசிய காங்கிரசு</br> |  |
| 1993 | இரூபா ராம் | சுயேச்சை |  |
| 1998 | அப்துல் அசீசு | இந்திய தேசிய காங்கிரசு</br> |  |
| 2003 | பன்வர் லால் ராச்புரோகித் | பாரதிய ஜனதா கட்சி</br> |  |
| 2008 | சாகிர் உசேன் | இந்திய தேசிய காங்கிரசு</br> |  |
| 2013 | சிறிராம் பின்சார் | rowspan=2 | பாரதிய ஜனதா கட்சி</br> |
| 2018 | இரூபா ராம் |  |  |
| 2023 | சாகிர் உசைன் கெசாவத் | இந்திய தேசிய காங்கிரசு</br> | } |
# குபனூர்

**குபனூர்** (*Kubanoor*) என்பது இந்தியாவின் கேரள மாநிலத்திலுள்ள காசர்கோடு மாவட்டத்தில் உப்பலாவிற்கு அருகில் அமைந்துள்ள ஒரு கிராமமாகும்.
# குபனூர்

## அமைவிடம்

குபனூர் உப்பள-போயார் சாலையில் கைகம்பா சந்திப்பிலிருந்து மூன்று கி.மீ. தொலைவில் அமைந்துள்ளது.
# குபனூர்

## மொழிகள்

குபனூர் கிராமம் அடிப்படையில் ஒரு பன்மொழிப் பகுதியாகும். இங்குள்ள மக்கள் மலையாளம், துளுவம், பியரி மொழி, கொங்கணி மொழி போன்ற மொழிகளைப் பேசுகிறார்கள். புலம்பெயர்ந்த தொழிலாளர்கள் இந்தி, தமிழ் மொழிகளையும் பேசுகிறார்கள்.
# குபனூர்

## நிர்வாகம்

குபனூர் கிராமம் மஞ்சேசுவரம் சட்டமன்ற தொகுதியிலும் மற்றும் காசர்கோடு பாரளுமன்ற தொகுதிக்கும் உட்பட்டதாகும்.
# குபனூர்

## போக்குவரத்து

உள்ளுா் சாலைகள் வடக்கே மங்களுரையும் தெற்கே கோழிக்கோடையும் இணைக்கும் தேசிய நெடுஞ்சாலை 66 சாலையால் அணுகக்கூடியவையாக உள்ளன. அருகிலுள்ள தொடருந்து நிலையம் மங்களுர்- பாலக்காடு பாதையில் உள்ள மஞ்சேசுவர் தொடருந்து நிலையமாகும்.
# பகாங் சுல்தான் இரண்டாம் மாமுட் சா

**சுல்தான் இரண்டாம் மாமுட் சா** <small>அல்லது</small> **பகாங் சுல்தான் இரண்டாம் மாமுட் சா** (4 பிப்ரவரி 1868 – 19 சூன் 1917) ஆங்கிலம்: *Sultan Mahmud Shah II of Pahang*; மலாய்: *Sultan Mahmud ibni Sultan Ahmad Al-Mu'adzam Shah*; சாவி: ) என்பவர் மலேசியா, நவீன பகாங் மாநிலத்தின் இரண்டாவது சுல்தான் ஆவார். பகாங் சுல்தானகத்தின் அரசவைப் பதிவுகளின்படி இவர் 33-ஆவது சுல்தானாக அறியப்படுகிறார்.  
துன் மகமுத் *(Tun Mahmud)* என்ற பெயரில் பிறந்த இவர், சுல்தான் அகமது முவாசாம் சா அவர்களின் இரண்டாவது மனைவி சிக் பா பிந்தி அர்சத்திற்கு *(Cik Pah binti Arshad)* மூத்த மகனாகப் பிறந்தார். இவர் தெங்கு லாங் மக்ச்மூத் *(Tengku Long Mahmud)* என்றும் அழைக்கப்படுகிறார்.
# பகாங் சுல்தான் இரண்டாம் மாமுட் சா

## வாழ்க்கை

1868-ஆம் ஆண்டு பிப்ரவரி 4-ஆம் தேதி பகாங், பெக்கான் லாமாவில் உள்ள அரச அரண்மனையில் பிறந்தார். திசம்பர் 5, 1884-இல் தெங்கு என்ற பட்டத்திற்கு உயர்த்தப்பட்டார். தெங்கு என்று பதவி ஏற்ற பின்னர், அவரின் உடல்நலக் குறைவு காரணமாக, அரசு விவகாரங்களில் தொடர்ந்து தீவிரமாகப் பங்கேற்க முடியவில்லை. அவர் 1917-இல் இறந்தார்.  
சுல்தான் இரண்டாம் மாமுட் சா அவர்களுக்கு வாரிசு இல்லை. இவருக்குப் பிறகு இவரின் சகோதரர் சுல்தான் முத்தாசிம் பில்லா சா பதவியேற்றார்.
# பகாங் சுல்தான் இரண்டாம் மாமுட் சா

## பகாங் மாநில சுல்தான்கள்

**நவீன பகாங் மாநில சுல்தான்கள்**  
| ஆட்சி காலம் | சுல்தான் | ஆங்கிலத்தில் |  |
| --- | --- | --- | --- |
| <>1881–1914</> | சுல்தான் அகமது முவாசாம் சா | Ahmad al-Muadzam Shah of Pahang |  |
| <>1914–1917</> | சுல்தான் இரண்டாம் மாமுட் சா | Mahmud Shah II of Pahang |  |
| <>1917–1932</> | சுல்தான் முத்தாசிம் பில்லா சா | Abdullah al-Muʽtassim Billah Shah of Pahang |  |
| <>1932–1974</> | சுல்தான் அபு பக்கர் | Abu Bakar of Pahang |  |
| <>1974–2019</> | சுல்தான் அகமட் சா | Ahmad Shah of Pahang |  |
| <>2019–தற்போது வரையில் </> | சுல்தான் அப்துல்லா | Abdullah of Pahang | } |
# துடுப்பாட்டப் பந்து

**துடுப்பாட்டப் பந்து** (*Cricket ball*) என்பது துடுப்பாட்டம் விளையாட பயன்படுத்தப்படும் கடினமான, திடமான பந்து ஆகும். துடுப்பாட்டப் பந்தானது அதன் உட்புறத்தில் கார்க் எனப்படும் தக்கையைக் கொண்டதாகவும், மேலே தோல் உறையால் தைக்கப்படதாகவும் இருக்கும். மேலும் இதன் தயாரிப்பு, தரம் போன்றவை துடுப்பாட்ட விதிகளுக்குக்கு உட்பட்டதாக இருக்கும். துடுப்பாட்டப் பந்துகள் பேஸ்பால் பந்துகளை விட கடினமானவையாகவும், கனமானவையாகவும் இருக்கும்.  
தேர்வுத் துடுப்பாட்டத்திலும், பல நாட்கள் நடைபெறும் தொழில்முறை உள்நாட்டு விளையாட்டுகளிலும், கிட்டத்தட்ட முழு தொழிலுமுறை அல்லாத துடுப்பாடப் போட்டிகளிலும் பொதுவாக பாரம்பரிய சிவப்பு துடுப்பாட்டப் பந்து பயன்படுத்தப்படுகிறது. பல ஒருநாள் துடுப்பாட்டப் போட்டிகளில், வெள்ளை விளக்குகளின் கீழ் நன்கு தெரியும் வகையில் வெள்ளைப் பந்து பயன்படுத்தப்படுகிறது. மேலும் 2010 முதல், வீரர்களின் வெள்ளை ஆடைகளுடன் ஒப்பிடுவதற்கும், பகல்/இரவு தேர்வுத் துடுப்பாட்டப் போட்டிகளின் போது இரவில் நன்கு தெரிவதற்கும் இளஞ்சிவப்பு நிறப் பந்துகள் அறிமுகப்படுத்தப்பட்டன. வெள்ளை, சிவப்பு, இளஞ்சிவப்பு நிறப் பந்துகள் பொதுவாகப் பயன்படுத்தப்படுகின்றன என்றாலும், டென்னிஸ் பந்துகள் மற்றும் அதை ஒத்த பிற பந்துகள் பயிற்சி அல்லது முறைசாரா துடுப்பாட்டப் போட்டிகளுக்குப் பயன்படுத்தப்படுகின்றன. துடுப்பாட்டப் போட்டிகளின் போது, பந்தின் தரம் குறிப்பிட்ட ஒரு அளவுக்கு மாறுகிறது. மேலும் அதை இனி பயன்படுத்த முடியாது என்ற நிலைக்கு மாறுகிறது. இதனால் போட்டி பாதிக்கபடலாம். துடுப்பாட்ட விதிகளில் குறிப்பிடப்பட்டுள்ளதற்கு மாறாக துடுப்பாட்டப் பந்தின் நிலையை மாற்றுவது என்பது போட்டியின் போது தடைசெய்யப்பட்டுள்ளது, மேலும் "பந்தை சேதப்படுத்துதல்" என்று அழைக்கப்படுவது பல சர்ச்சைகளுக்கு வழிவகுத்துள்ளது.  
போட்டிகளின் போது துடுப்பாட்டப் பந்துகளால் காயங்கள், இறப்புகள் போன்றவை ஏற்பட்டுள்ளன. துடுப்பாட்டப் பந்துகளால் ஏற்படும் ஆபத்துகளானது பாதுகாப்பு உபகரணங்களை அறிமுகப்படுத்துவதற்கு ஒரு முக்கிய உந்துதலாக இருந்தன.
# துடுப்பாட்டப் பந்து

## அளவு

பன்னாட்டு துடுப்பாட வதிகளின்படி பந்தின் அளவு குறிப்பிட்ட அளவு இருக்கவேண்டும் என்று நிர்ணயிக்கபட்டுள்ளது. இது ஆடவர், மகளிர், இளையோர் போட்டிகளுக்கு தகுந்தவாறு மாறுபடும். ஆடவர் துடுப்பட்டத்தில் பயன்படுத்தப்படும் பந்துகளின் எடை குறைந்தபட்சம் 155.9 கிராம் எடையும், அதிகபட்சம் 165 கிராம் எடையும் கொண்டிருக்கவேண்டும். மேலும் பந்தின் சுற்றளவு குறைந்தபட்சம் 2204 செண்டி மீட்டரும், அதிகபட்சம் 22.9 செண்டி மீட்டரும் இருக்கவேண்டும். இந்த பந்தின் சுற்றளவைக் கணக்கிட நடுவர்கள் பந்து அளவி என்னும் கருவியைப் பயன்படுத்துவர்.
# குழந்தை நரம்பியல் அறுவை சிகிச்சை

**குழந்தை நரம்பியல் அறுவை சிகிச்சை** (*Pediatric neurosurgery*) என்பது நரம்பியல் அறுவை சிகிச்சையின் ஒரு துணைப்பிரிவாகும். நரம்பு மண்டலம், மூளை மற்றும் தண்டுவடத்துடன் தொடர்புடைய அறுவை சிகிச்சை முறைகள் இப்பிரிவில் அடங்கும். நரம்பியல் கோளாறுகளால் பாதிக்கப்பட்ட குழந்தைகளுக்கு அறுவை சிகிச்சை செய்யக்கூடிய நிலைமைகளில் இப்பிரிவு சிகிச்சையளிக்கிறது.
# குழந்தை நரம்பியல் அறுவை சிகிச்சை

## வரலாறு

பாசுட்டன் குழந்தைகள் மருத்துவமனை, குழந்தை நரம்பியல் அறுவை சிகிச்சை சேவையுடன் கூடிய அமெரிக்காவின் முதல் மருத்துவமனையாகும். 1929 ஆம் ஆண்டு ஆர்வி குசிங்கு மற்றும் பிராங்க் இங்க்ராகாம் ஆகியோரால் இம்மருத்துவமனை நிறுவப்பட்டது.  
2009 ஆம் ஆண்டு நிலவரப்படி, அமெரிக்காவில் 200 எண்ணிக்கைக்கும் குறைவான குழந்தை நரம்பியல் அறுவை சிகிச்சை நிபுணர்கள் இருந்தனர். அவர்களில் தோராயமாக 80% பேர் ஆண்களாவர். கடந்த 25 ஆண்டுகளில், 391 மருத்துவர்கள் குழந்தை நரம்பியல் அறுவை சிகிச்சை திட்டத்தில் பட்டம் பெற்றுள்ளனர். அவர்களில் 70% பேர் மட்டுமே தற்போது வயது வந்தோருக்கான நரம்பியல் அறுவை சிகிச்சையை விட முதன்மையாக குழந்தை மருத்துவத்தைப் பயிற்சி செய்கிறார்கள். அவர்களில் தோராயமாக 70% பேர் கல்வி மருத்துவத்தில் உள்ளனர்.
# பாக்கித்தான் நரம்பியல்-புற்றுநோய் சங்கம்

**பாக்கித்தான் நரம்பியல்-புற்றுநோய் சங்கம்** (*Pakistan Society of Neuro-Oncology*) என்பது து பாக்கித்தான் நாட்டில் நிறுவப்பட்ட முதல் நரம்பியல்-புற்றுநோய் அறிவியல் சங்கமாகும். மூளை மற்றும் தண்டுவடக் கட்டிகளால் பாதிக்கப்பட்ட நோயாளிகளின் பராமரிப்பை மேம்படுத்துவதற்காக பாக்கித்தானுக்கு உள்ளேயும் வெளியேயும் உள்ள நிபுணர்களை ஒன்றிணைப்பதற்காகவும், பாக்கித்தானில் நரம்பியல்-புற்றுநோய் தொடர்பான ஆராய்ச்சி, கற்பித்தல் மற்றும் பயிற்சி நடவடிக்கைகளுக்கு ஒரு தளத்தை வழங்கவும் இச்சங்கம் தொடங்கப்பட்டது. பாக்கித்தான் நரம்பியல்-புற்றுநோய் சங்கம் பாக்கித்தான் அரசாங்கத்தால் அதிகாரப்பூர்வமாக சாசனம் செய்யப்பட்டது. ஓர் இலாப நோக்கற்ற சங்கமாக செயல்படுகிறது.  
இச்சங்கத்தின் முதல் கருத்தரங்கில் 13 நாடுகளைச் சேர்ந்த 50 எண்ணிக்கைக்கும் மேற்பட்ட பேச்சாளர்கள் கலந்து கொண்டனர்.
# பகாங் சுல்தான் அப்துல்லா அல் முத்தாசிம் பில்லா சா

**சுல்தான் அப்துல்லா முத்தாசிம் பில்லா சா** <small>அல்லது</small> **பகாங் சுல்தான் அப்துல்லா முத்தாசிம் பில்லா சா** (12 அக்டோபர் 1874 – 22 சூன் 1932) ஆங்கிலம்: *Abdullah al-Muʽtassim Billah Shah of Pahang*; மலாய்: *Sultan Ahmad Al-Muʽazzam Shah ibni Almarhum Raja Bendahara Sri Maharaja Tun Wan Ali*; சாவி: ) என்பவர் மலேசியா, நவீன பகாங் மாநிலத்தின் மூன்றாவது சுல்தான் ஆவார். பகாங் இராச்சியத்தின் அரசவைப் பதிவுகளின்படி இவர் 34-ஆவது சுல்தானாக அறியப்படுகிறார்.  
இவர் 1874-ஆம் ஆண்டு அக்டோபர் 12-ஆம் தேதி பகாங் இராச்சியம், பெக்கான் லாமா அரச அரண்மனையில் பிறந்தார். இவர் சுல்தான் அகமது முவாசாம் சா; மற்றும் சிக் குசுமா தோக் மினல் கோரோ *(Cik Kusuma Sokma binti Tok Minal Daeng Koro)* ஆகியோரின் மூன்றாவது மகன்; மற்றும் ராஜா பெண்டகாராவாக பதவி வகித்த மாமுட் சா என்பவரின் ஒன்றவிட்ட சகோதரரும் ஆவார்.
# பகாங் சுல்தான் அப்துல்லா அல் முத்தாசிம் பில்லா சா

## ஆட்சி

சுல்தான் அப்துல்லா முத்தாசிம் பில்லா சா ஆட்சிக் காலத்தில், பகாங் பல அரசியல் நெருக்கடிகளில் சிக்கியது. பிரித்தானிய அரசாங்கம் மலேசியாவின் முடியாட்சிகளை நவீனமயமாக்க பற்பல சட்டங்களை அறிமுகப்படுத்தியது. 1896-இல் மலாயா கூட்டமைப்பு மாநிலங்களை *(Federated Malay States)* உருவாக்கியது; பின்னர் 1909-இல் கூட்டரசு மன்றத்தை *(Federal Council)* நிறுவியது.  
சுல்தான் அப்துல்லா முத்தாசிம் பில்லாவின் ஆட்சிக் காலத்தில், பிரித்தானிய அரசாங்கத்தின் கூட்டரசு மன்றத்தில் மலாய் ஆட்சியாளர்கள் பங்கேற்பதற்கு எதிராக கடுமையான வெறுப்புகள் உருவாகின. அந்த வகையில் கோலாலம்பூர் பிரித்தானிய நிர்வாகம் மலாய் ஆட்சியாளர்களின் அதிகாரத்தை அதிகமாகக் கட்டுப்படுத்தி வருவதாகக் கருதிய சுல்தான் அப்துல்லா முத்தாசிம் பில்லாவும் மனநிறைவின்மை அடைந்தார்.  
இருப்பினும், அந்தக் கட்டத்தில் அவர் மலாயா கூட்டமைப்பு மாநிலங்களின் நிதியுதவியைப் பெரிதும் சார்ந்து இருந்ததார். அதனால் பிரித்தானிய நிர்வாகத்தின் தலையீடுகளைத் தயக்கத்துடன் ஏற்றுக்கொண்டார்.
# பகாங் சுல்தான் அப்துல்லா அல் முத்தாசிம் பில்லா சா

## இறப்பு

1931-ஆம் ஆண்டு வாக்கில், அப்துல்லாவின் உடல்நிலை மோசமடையத் தொடங்கியது. ஆனாலும் அந்த ஆண்டு ஆகத்து மாதம் நடைபெற்ற மலேசிய ஆட்சியாளர்களின் பேரவையில் அவரால் கலந்து கொள்ள முடிந்தது.
|}
# சமையற்கலை

**சமையற்கலை** (*Culinary arts*) என்பது உணவு தயாரித்தல், சமைத்தல், உணவு பரிமாறுதல் ஆகிய பணிகளை உள்ளடக்கியதாகும். இந்தத் துறையில் பணிபுரிபவர்கள் குறிப்பாக உணவகங்கள் போன்ற நிறுவனங்களில் பணிபுரிவார்கள். இவர்கள், பொதுவாக சமையல்காரர்கள் அல்லது சமையல் கலைஞர் என்று அழைக்கப்படுகிறார்கள்.  
அழகியல் ரீதியாகவும் சுவையாகவும் இருக்கும் உணவுகளை தயாரிப்பதற்கு நிபுணத்துவ சமையல்காரர்கள் பொறுப்பாவார்கள். இதற்கு பெரும்பாலும் உணவு அறிவியல், ஊட்டச்சத்து, உணவுமுறை பற்றிய புரிதல் தேவைப்படுகிறது. உணவகங்களுக்குப் பிறகு, தங்குமிடங்கள், மருத்துவமனைகள் போன்ற ஒப்பீட்டளவில் பெரிய நிறுவனங்கள் அவற்றின் முக்கிய பணியிடங்களாக தரவரிசைப்படுத்தப்படுகின்றன.
# சமையற்கலை

## வரலாறு

சமையல் கலைகளின் தோற்றம் தோராயமாக 2 மில்லியன் ஆண்டுகளுக்கு முன்பு ஆதிகால மனிதர்களிடம் தொடங்கியது. ஆதிகால மனிதர்கள் இறைச்சி<nowiki/>யை சமைக்க நெருப்பைப் பயன்படுத்தியது குறித்து பல்வேறு கோட்பாடுகள் உள்ளன. Catching Fire: How Cooking Made Us Human என்ற புத்தகத்தின் ஆசிரியரான மானுடவியலாளர் ரிச்சர்ட் வ்ராங்ஹாமின் கூற்றுப்படி, ஆதிகால மனிதர்கள் ஒரு பச்சையான இறைச்சித் துண்டை தீப்பிழம்புகளில் எறிந்துவிட்டு அது கொதிக்கும் காட்சியைப் பார்த்தனர். காட்டுத் தீயில் கொல்லப்பட்ட ஒரு விலங்கின் சதை வழக்கமான பச்சை இறைச்சியை விட அதிக பசியைத் தூண்டும் தன்மையுடனும், மெல்லவும் செரிக்கவும் எளிதாகவும் இருப்பதாகக் கண்டறியப்பட்டபோது, மனிதர்கள் முதலில் தற்செயலாக வறுத்த இறைச்சியை ருசித்திருக்கலாம் என்று மற்றொரு கோட்பாடு கூறுகிறது  
மண் பாண்டங்கள் மற்றும் கல் பாத்திரங்களின் அறிமுகம், கால்நடைகளை வளர்ப்பது மற்றும் விவசாயத்தில் முன்னேற்றங்கள் ஆகியவற்றுடன் சமையல் நுட்பங்கள் மேம்பட்டன. ஆரம்பகால நாகரிகங்களில், தொழில்முறை சமையல்காரர்களின் முதன்மை முதலாளிகள் மன்னர்கள், பிரபுக்கள் அல்லது பாதிரியார்கள். பணக்காரர்களுக்கு சமைக்கும் தொழில்முறை சமையல்காரர்களுக்கும், தங்கள் குடும்பங்களுக்கு சமைக்கும் விவசாயிகளுக்கும் இடையிலான பிளவு பல உணவு வகைகளின் வளர்ச்சியை ஏற்படுத்தியது.  
ஐரோப்பாவில் சமையல் கலைகள் பற்றிய பெரும்பாலான ஆய்வுகளை ஜீன் ஆன்டெல்மே பிரில்லட்-சவாரின் செய்துள்ளார். இவர் "நீ என்ன சாப்பிடுகிறாய் என்று சொல்லு, நீ என்னவென்று நான் உனக்குச் சொல்வேன்" என்ற மேற்கோளுக்கு பிரபலமானவர். இது பின்னர் தவறாக மொழிபெயர்க்கப்பட்டு "நீ என்ன சாப்பிடுகிறாய்" என்று எளிமைப்படுத்தப்பட்டுள்ளது. உணவு அறிவியல் மற்றும் காஸ்ட்ரோனமியின் பல்வேறு பகுதிகளை அலச மற்றவர்கள் உதவினார்கள். காலப்போக்கில், உணவுகள் மற்றும் சமையல் கலைகள் பற்றிய ஆழமான மற்றும் விரிவான ஆய்வுகள் அதிக அறிவுச் செல்வத்திற்கு வழிவகுத்தன.  
ஆசியா<nowiki/>வில், இதேபோன்ற பாதை சமையல் கலைகள் பற்றிய தனி ஆய்வுக்கு வழிவகுத்தது, இது பின்னர் மேற்கத்திய சகாவுடன் இணைந்தது. நவீன சர்வதேச சந்தையில், மேற்கத்திய மற்றும் கிழக்கு உணவுகளுக்கு இடையில் ஒரு தனித்துவமான பிளவு இனி இல்லை. இன்று சமையல் கலை மாணவர்கள், பொதுவாகச் சொன்னால், உலகம் முழுவதிலுமிருந்து பல கலாச்சாரங்களின் வெவ்வேறு உணவு வகைகளுக்கு அறிமுகப்படுத்தப்படுகிறார்கள்.  
மேற்கத்திய உலகில், ஒரு கைவினைப் பொருளாகவும் பின்னர் ஒரு ஆய்வுத் துறையாகவும் இருந்த சமையல் கலைகள், மறுமலர்ச்சி காலத்தின் இறுதியில் உருவாகத் தொடங்கின. இதற்கு முன்பு, சமையல்காரர்கள் அரண்மனைகளில் பணிபுரிந்தனர், மன்னர்கள் மற்றும் ராணிகள், அவர்களது குடும்பங்கள், விருந்தினர்கள் மற்றும் கோட்டையின் பிற தொழிலாளர்களுக்கு சமைத்தனர். முடியாட்சி ஆட்சி படிப்படியாக ஒரு முறையாக அகற்றப்பட்டதால், சமையல்காரர்கள் தங்கள் கைவினைகளை விடுதிகள் மற்றும் ஹோட்டல்களுக்கு எடுத்துச் சென்றனர். இங்கிருந்து, கைவினை ஒரு படிப்புத் துறையாக உருவானது.  
சமையல் நிறுவனங்கள் தொடங்குவதற்கு முன்பு, தொழில்முறை சமையல்காரர்கள் தங்கள் கீழ் பயிற்சி பெற்ற தனிப்பட்ட மாணவர்களுக்கு வழிகாட்டிகளாக இருந்தனர். 1879 ஆம் ஆண்டில், அமெரிக்கா<nowiki/>வில் முதல் சமையல் பள்ளி நிறுவப்பட்டது: பாஸ்டன் சமையல் பள்ளி. இந்தப் பள்ளி சமையல் நடைமுறைகள் மற்றும் சமையல் குறிப்புகளை தரப்படுத்தியது, மேலும் அதைத் தொடர்ந்து வரும் சமையல் கலைப் பள்ளிகளுக்கான அடித்தளத்தை அமைத்தது.
# சமையற்கலை

## வரலாறு

#### கருவிகள் மற்றும் நுட்பங்கள்

சமையல் கலைகளின் ஒருங்கிணைந்த பகுதியாக சமையல் அல்லது சமையலறை பாத்திரங்கள் எனப்படும் கருவிகள் உள்ளன, அவை தொழில்முறை சமையல்காரர்கள் மற்றும் வீட்டு சமையல்காரர்கள் இருவரும் பயன்படுத்துகின்றனர். இந்த கருவிகள் பொருட்கள் மற்றும் பயன்பாட்டில் வேறுபடுகின்றன. சமையல் கருவிகள் மரம், கண்ணாடி மற்றும் பல்வேறு வகையான உலோகங்கள் முதல் இன்று பல சமையலறைகளில் காணக்கூடிய புதிய சிலிகான் மற்றும் பிளாஸ்டிக் வரை எதையும் கொண்டு தயாரிக்கப்படுகின்றன.  
சமையல் கலைகளின் எல்லைக்குள், பல்வேறு கலாச்சாரங்களிலிருந்து தோன்றிய பல்வேறு சமையல் நுட்பங்கள் பரவலாக உள்ளன, மேலும் இந்த நுட்பங்கள் கலாச்சாரங்களுக்கு இடையில் பகிரப்பட்டு புதிய தொழில்நுட்பத்துடன் முன்னேறுவதால் காலப்போக்கில் தொடர்ந்து வளர்ச்சியடைகின்றன. ஒரு குறிப்பிட்ட விரும்பிய முடிவை உருவாக்க, வெவ்வேறு சமையல் நுட்பங்களுக்கு சில கருவிகள், உணவுகள் மற்றும் வெப்ப மூலங்களைப் பயன்படுத்த வேண்டும். தொழில்முறை சமையலறை ஒரு வீட்டு சமையல்காரர் பயன்படுத்த முடியாத சில நுட்பங்களைப் பயன்படுத்தலாம், எடுத்துக்காட்டாக விலையுயர்ந்த தொழில்முறை கிரில்லைப் பயன்படுத்துதல்.  
##### தொழில்முறை படிப்பு
நவீன சமையல் கலை மாணவர்கள் உணவின் பல்வேறு அம்சங்களைப் படிக்கின்றனர். குறிப்பிட்ட படிப்புப் பிரிவுகளில் இறைச்சித் தொழில், வேதியியல் மற்றும் வெப்ப இயக்கவியல், காட்சி விளக்கக்காட்சி, உணவுப் பாதுகாப்பு, மனித ஊட்டச்சத்து மற்றும் உடலியல், சர்வதேச வரலாறு, மெனு திட்டமிடல், உணவுப் பொருட்களின் உற்பத்தி (கோதுமையை மாவாக அரைத்தல் அல்லது கரும்புச் செடிகளை படிக சுக்ரோஸாக சுத்திகரித்தல் போன்றவை) மற்றும் பல அடங்கும்.  
உலகெங்கிலும் உள்ள பெரும்பாலான நாடுகளில் சமையல் கலைகளில் பயிற்சி சாத்தியமாகும், பொதுவாக மூன்றாம் நிலை (பல்கலைக்கழகம்) அரசு நிதியுதவி, தனியார் நிதியுதவி அல்லது வணிக நிறுவனங்களுடன். தொழில்முறை சமையல் கலை திட்டங்கள் தேர்ந்தெடுக்கப்பட்ட பல்கலைக்கழகங்கள் மற்றும் ஹோட்டல் மற்றும் சமையல் பள்ளிகளுடன் 3 ஆண்டு காலப்பகுதியில் கல்வி மற்றும் திறன் படிப்புகளை நிர்வகிக்கின்றன.
# ஆய்வு மாளிகை

, மேற்கு வங்காளம், இந்தியா]]  
**ஆய்வு மாளிகை** (*Inspection Bungalow*), பிரித்தானிய இந்தியாவின் ஆட்சியின் போது மலை மற்றும் காட்டுப் பகுதிகளில் அணை அல்லது புனல் மின் நிலையம் அல்லது நெடுஞ்சாலைகள் அமைக்கும் போது, அதனை அரசு உயரதிகரிகள் மற்றும் பொதுப்பணித்துறை உயர் பொறியாளர்கள் பார்வையிட்டு ஆய்வு செய்வதற்கு வசதியாக கட்டுமான இடத்திற்கு அருகில் அல்லது கட்டுமானத்திற்கு அருகில் உள்ள நகர்புறப் பகுதியில் படுக்கை அறை, சமயல் அறை, கூட்ட அறை மற்றும் பார்வையாளர்கள் அறைகளுடன் ஒரு கட்டிடம் அமைப்பர். அதனை ஆய்வு மாளிகை என்பர்.  
தற்போது தமிழ்நாடு அரசால் பராமரிக்கப்படும் ஆய்வு மாளிகையில் தனியார் தங்குவதற்கு வாடகைக்கு விடப்படுகிறது. மேலும் தமிழ்நாடு அரசின் நெடுஞ்சாலைகள் துறையும் ஆய்வு மாளிகைகள் கட்டியுள்ளது.
# அரசு விருந்தினர் மாளிகை

, இமாச்சலப் பிரதேசம், ஆண்டு 1868]]  
, ஆண்டு 1900]]  
**அரசு விருந்தினர் மாளிகை** அல்லது **டாக் பங்களா** (*Dak bungalow*) என்பது குடிமைப்பட்ட கால இந்தியாவை ஆண்ட கிழக்கிந்திய கம்பனி அதிகாரிகள் பயணம் செய்யும் போது தங்கிச் செல்லும் அரசு இல்லம் ஆகும். இப்பங்களாவில் படுக்கை அறைகள் மற்றும் சமையல் அறை மற்றும் கூட்ட அறை இருக்கும். இப்பங்களாவை பராமரிக்க ஒரு பராமரிப்பாளர் மற்றும் ஒரு சமையல்காரர் இருப்பர். *டாக்* என்ற சொல்லிற்கு இந்தி மொழியில் அஞ்சலகம் என்பர். கிழக்கிந்திய கம்பனி ஆட்சியின் போது இந்த டாக் பங்களாவை அஞ்சல் அலுவலகம் மற்றும் தற்காலிக நீதிமன்றங்களாகவும் பயன்படுத்தப்பட்டது. டாக் பங்களாக்கள் இந்தியா, பாகிஸ்தான் மற்றும் வங்கதேசத்தில் உள்ளது.  
டாக் பங்களாக்கள் கிழக்கிந்திய உயர் நிர்வாக அதிகாரிகள் மற்றும் சுற்றுலாவில் உள்ள பிற கிழக்கிந்திய உயர் அதிகாரிகளுக்காக வடிவமைக்கப்பட்டது. இவைகள் முக்கியச் சாலைகளில் அமைந்திருக்கும்.
# அரசு விருந்தினர் மாளிகை

## வரலாறு

1676ஆம் ஆண்டுகளில் பிரித்தானிய கிழக்கிந்திய நிறுவனத்தின் கப்பல் அதிகாரிகள் & பொறியாளர்கள் துறைமுக நகரங்களில் இலவசமாகத் தங்கி ஓய்வு எடுத்துச் செல்வதற்கு டாக் பங்களாக்கள் நிறுவப்பட்டது. அனைத்து வசதிகளுடன் கூடிய முறையான டாக் பங்களாக்கள் 1840களில் நிறுவப்பட்டது.மேலும் இப்பங்களாக்கள் காலியாக இருக்கையில் பிற பயணிகளுக்கு சில நிபந்தனைகளுடன் வாடகைக்கு விடப்பட்டது.. இவைகளை **அரசு விருந்தினர் மாளிகை** (*Travellers' Bungalows*) என்றும் அழைக்கப்பட்டது. 1920களில் இம்மாளிகையில் தங்குவதற்கு நாள் ஒன்றுக்கு 8 அணாவும், திருமணமான தம்பதியருக்கு 12 அணாவும் வசூலிக்கப்பட்டது  
மேலும் இவைகள் பெரிய பிரித்தானியாவிற்கு அஞ்சலகச் சேவை மையமாகச் செயல்பட்டது. மேலும் அஞ்சல் பணிக்காக, இந்தியத் துணைக்கண்டத்தின் முக்கிய சாலைகளில் 12 முதல் 15 மைல்களுக்கு ஒரு டாக் பங்களா, குறைந்த வசதிகளுடன் நிறுவப்பட்டிருந்தது.பல டாக் பங்களாக்கள் சிப்பாய்கள் தீவைத்து கொளுத்தினர். சிப்பாய்க் கிளர்ச்சிக்குப் பின்னர் டாக் பங்களாவின் மேற்கூரைகள் ஓலைகளால் மூடிப்படுவதை ஒழித்து, செங்கல் & சுண்ணாம்பால் கட்டிடம் கட்டினர்.
# திரட்டிட சேவை

**திரட்டிட சேவை** *( Directory Service )* என்பது கணினி வலையமைப்புகளில் உள்ள பொருட்களின் பெயர்களை அவற்றின் முகவரிகளுடன் இணைக்கும் ஒரு முறை. கணினி வலையமைப்பில் உள்ள கோப்புகள், அச்சுப்பொறிகள், பயனர்கள், குழுக்கள், சாதனங்கள் மற்றும் தொலைபேசி எண்கள் போன்ற பலவகை பொருட்களை கண்டறியவும் நிர்வகிக்கவும் உதவும் ஒரு மையமயமான அமைப்பாகும். ஒவ்வொரு பொருளும் ஒரு தனிப்பட்ட அடையாளத்துடன் சேர்க்கப்படுகிறது. இந்த அடையாளம் மூலம் அந்த பொருளை எளிதாக கண்டுபிடிக்க முடியும். திரட்டிட சேவையில் உள்ள ஒவ்வொரு பொருளும் ஒரு பொருள் வகையைச் சேர்ந்ததாகக் கருதப்படுகிறது. அந்த வகைக்கு தேவையான பண்புகள் மற்றும் விருப்பமான பண்புகள் இருக்கும். சில பண்புகள் பல மதிப்புகளைக் கொண்டிருக்கலாம். உதாரணமாக, ஒரே பயனருக்கு பல தொலைபேசி எண்கள் இருக்கலாம்.  
திரட்டிட சேவைகள் பொதுவாக பாதுகாப்பு அமைப்புகளில் முக்கியப் பங்கு வகிக்கின்றன. சில சேவைகள் அனுமதி கட்டுப்பாடுகளையும் கொண்டிருக்கும். இது அனுமதிக்கப்பட்ட பயனர்களுக்கே தகவல்களை அணுகும் வாய்ப்பை வழங்கும். திரட்டிட சேவைகள் மறுபிரதிகள் மற்றும் பகிர்வு முறைகளைக் கொண்டிருக்கலாம். மறுபிரதி என்பது ஒரே பெயர்ப்பகுதியை பல சேவையகங்களில் நகலெடுத்து (redundancy) மற்றும் வேகத்திற்காக பயன்படுத்துவது. பகிர்வு என்பது பல சேவையகங்கள் வெவ்வேறு பெயர்ப்பகுதிகளை வைத்திருப்பது. இவை ஒன்றுடன் ஒன்று இணைந்து ஒரு பரந்த திரட்டிட சேவையை உருவாக்கும்.  
திரட்டிட சேவைகள் தொடர்பான சில முக்கிய நடைமுறைகள் X.500 என்ற தரநிலையின் அடிப்படையில் உருவாக்கப்பட்டுள்ளன. இது 1980களில் உருவாக்கப்பட்டது. அதனை அடிப்படையாகக் கொண்டு உருவாக்கப்பட்ட முக்கியமான நடைமுறை LDAP ஆகும். இது பரப்புகை கட்டுப்பாடு நெறிமுறை (TCP/IP) தொழில்நுட்பத்தின் அடிப்படையில் செயல்படுகிறது. லைட்வெயிட்டு டைரக்டரி ஆக்சஸ் புரோட்டோக்கால் (LDAP) அடிப்படையிலான சில பிரபலமான சேவைகள் மைக்ரோசாஃப்ட் செயல்மிகு திரட்டிடம், ரெட் ஹாட் அடைவு சேவையகம், ஆப்பிள் திறந்த அடைவு மற்றும் திறந்த எல்.டி.ஏ.பி ஆகியவை.  
இவை தவிர டி.என்.எஸ், என்.ஐ.எஸ், நெட் இன்ஃபோ போன்ற பழைய சேவைகளும் திரட்டிட சேவைகளாகக் கருதப்படுகின்றன. இவை யுனிக்சு மற்றும் பிற இயங்குதளங்களில் பயன்படுத்தப்பட்டன. இன்றைய கணினி சூழலில் திரட்டிட சேவைகள் பயனர்களை நிர்வகிக்க, சாதனங்களை இணைக்க மற்றும் பாதுகாப்பு கட்டுப்பாடுகளை செயல்படுத்த முக்கிய பங்காற்றுகின்றன
# திரட்டிட சேவை

## உதாரணம்

திரட்டிட சேவை இருக்கும்பொழுது, இந்தச் சிக்கல் தீர்க்கப்படுகிறது.  
பெயரை ஒதுக்குதல்: அச்சிடும் கருவிக்கு ஒரு எளிய பெயரையும் (எ.கா. நிதியியல்-அச்சிடுவான்), அறிக்கை கோப்பு இருக்கும் இடத்திற்கு ஒரு பெயரையும் (எ.கா. பொது-அறிக்கைகள்) அடைவுச் சேவை ஒதுக்கி, அவற்றின் உண்மையான வலையமைப்பு முகவரியை ஒரு பட்டியலில் சேமித்து வைக்கிறது.  
கண்டுபிடித்தல்: ஓர் ஊழியர் ஒரு கோப்பை அச்சிட விரும்பினால், அவர் வலையமைப்பில் வெறுமனே "நிதியியல்-அச்சிடுவான்" என்ற பெயரைத் தேடினால் போதும்.  
முகவரி மாற்றம்: அடைவுச் சேவை உடனடியாக, அந்தப் பெயருக்குப் பின்னால் மறைந்திருக்கும் சிக்கலான வலையமைப்பு முகவரியை (எ.கா. 192.168.1.45/P-FND-01) கண்டுபிடித்து, கணினியிடம் வழங்கும்.  
அணுகல்: அதன்மூலம், ஊழியரின் கணினி அச்சிடும் கருவியுடன் எளிதாகத் தொடர்புகொண்டு வேலையை முடிக்கும்.  
இதேபோல, ஒரு குறிப்பிட்ட ஊழியர் வலையமைப்பில் நுழையும்பொழுது (login) அவருடைய பயனர் பெயர் மற்றும் கடவுச்சொல் சரியானதா, அவருக்கு எந்தெந்தக் கோப்புகளைப் பார்க்கும் உரிமை உள்ளது போன்ற தகவல்களையும் இந்த அடைவுச் சேவை சரிபார்க்கிறது. சுருக்கமாகச் சொன்னால், ஓர் அடைவுச் சேவை என்பது ஒரு பெரிய வலையமைப்பிற்கான ஒரு மத்திய தொலைபேசிப் புத்தகமும் (Central Phone Book) பாதுகாப்புக் காவலரும் (Security Guard) போன்றதாகும். இதனால், அனைத்து வளங்களையும் எளிதாகப் பெயரிடவும், கண்டுபிடிக்கவும், பாதுகாக்கவும் முடிகிறது.
# தினேஷ் கலைச்செல்வன்

**தினேஷ் கலைச்செல்வன்** ஓர் இந்திய திரைப்பட இயக்குநரும் திரைக்கதை ஆசிரியரும் ஆவார். இவர் தமிழ்த் திரைப்படத் துறையில் பணியாற்றுகிறார். இவர் இயக்குநராக அறிமுகமான திரைப்படம் இராக்கதன் (2024) ஆகும். இது ஒரு உளவியல் அதிரடித் திரைப்படமாகும். இதன் தனித்துவமான கதை சொல்லும் பாணி, ஒளிப்பதிவுக்காக கவனம் பெற்றது. இவரது அடுத்த திரைப்படமான மகாசேனா
# தினேஷ் கலைச்செல்வன்

## தனிப்பட்ட வாழ்க்கை

1991ஆம் ஆண்டு பெப்ரவரி 18ஆம் நாள் பிறந்த, தினேஷ் கலைச்செல்வன் தற்போது தமிழ்நாட்டில் தஞ்சாவூரில் வசிக்கிறார். தினேஷ் கலைசெல்வன் குறும்படங்கள் மற்றும் சுய தயாரிப்பு முயற்சிகளின் மூலம் திரைப்பயணத்தினைச் தொடங்கிய தினேசு கலைச்செல்வன் தமிழ் திரைப்படத் துறையில் இயக்குநராகத் திரைப்படங்களை உருவாக்கி வருகிறார்.
# தினேஷ் கலைச்செல்வன்

## திரைப்படப்பட்டியல்

| 2024 | *இராக்கதன்* | இயக்கம், திரைக்கதை, நடிப்பு | தமிழ் | அறிமுக திரைப்படம் |  |
| --- | --- | --- | --- | --- | --- |
| 2025 | *மகாசேனா* | இயக்கம், திரைக்கதை | தமிழ் | வெளியீடு எதிர்பார்க்கப்படுகிறது | } |
# பந்தட்கா

**பந்தட்கா** (*Bandadka*) இந்தியாவின் கேரள மாநிலத்தில் உள்ள காசர்கோடு மாவட்டத்தில் உள்ள ஒரு சிறிய நகரம் ஆகும். பந்தட்கா கோட்டை இங்கு இருப்பதால் இந்நகரம் கோட்டக்கல் என்ற பெயராலும் அழைக்கப்படுகிறது. குட்டிகோல் கிராம பஞ்சாயத்தின் கீழ் வருகிறது. மாவட்ட தலைமையகமான காசர்கோடிலிருந்து கிழக்கே 38 கிமீ (24 மைல்) தொலைவிலும், மாநில தலைநகரான திருவனந்தபுரத்திலிருந்து 568 கிமீ (353 மைல்) தொலைவிலும், கர்நாடக எல்லையிலிருந்து மேற்கே 5 கிமீ (3.1 மைல்) தொலைவிலும், சுல்லியாவிலிருந்து 20 கிமீ (12 மைல்) தொலைவிலும் அமைந்துள்ளது. பந்தட்காவின் அஞ்சல் குறியீடு எண் 671541 ஆகும். இதன் அஞ்சல் தலைமையகம் செங்கலா ஆகும்.
# பந்தட்கா

## மக்கள்தொகையியல்

2011 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி, பந்தட்காவின் மக்கள் தொகை 7,824 ஆகும். இம்மக்ள் தொகாஇயில் 3,893 ஆண்களும் 3,931 பெண்களும் இருந்தனர். பந்தட்கா கிராமம் 23.3 சதுரகிலோமீட்டர் (9.0 சதுர மைல்) பரப்பளவைக் கொண்டுள்ளது. இங்கு 1,849 குடும்பங்கள் வசிக்கின்றன. சராசரி பெண் பாலின விகிதம் மாநில சராசரியான 1084 என்பதை விட 1010 சதவீதம் குறைவாக உள்ளது. கிராமத்தில் 10.1% மக்கள் 6 வயதுக்குட்பட்டவர்களாக இருந்தனர். பந்தட்காவின் சராசரி கல்வியறிவு மாநில சராசரியான 94% என்பதை விட குறைவாக 87.36% என இருந்தது. இக்கல்வியறிவில் ஆண் கல்வியறிவு 91% ஆகவும் பெண் கல்வியறிவு 83.66% ஆகவும் உள்ளது. பந்தட்காவில் கக்காச்சல் போன்ற குக்கிராமங்கள் அடங்கும்.
# பந்தட்கா

## போக்குவரத்து

பொய்னாச்சி - அலெட்டி - சுல்லியா சாலைக்கு இடையில் பந்தட்கா நகரம் அமைந்துள்ளது. மைசூர் மற்றும் பெங்களூர் நகரங்களுக்கு இந்த சாலைகள் வழியாக எளிதாக செல்லலாம். தனியார் மற்றும் கே.எசு.ஆர்.டி.சி பேருந்துகள் காசர்கோடு, காஞ்சங்காடு, பாணத்தூர், மங்களூர் மற்றும் கண்ணூர் ஆகிய இடங்களுக்கு வழித்தடங்களை வழங்குகின்றன. மங்களூர்-பாலக்காடு பாதையில் காசர்கோடு மற்றும் காஞ்சங்காடு ஆகியவை அருகிலுள்ள இரயில் நிலையங்கள் ஆகும். வடக்கில் மங்களூர் பன்னாட்டு விமான நிலையமும், தெற்கில் கண்ணூர் பன்னாட்டு விமான நிலையமும் உள்ளன.
# இன் தி நேம் ஆப் புத்தா

***இன் தி நேம் ஆப் புத்தா*** (*In the Name of Buddha*) என்பது 2002 ஆம் ஆண்டு ராஜேஷ் தச்ரிவர் இயக்கிய பன்மொழி நாடகத் திரைப்படமாகும். இதை கே. சண்முகதாஸ், சாய் ஜார்ஜ் ஆகியோர் தயாரித்தனர். ஷிஜு, சோனியா ஆகியோர் நடித்துள்ளனர். இந்த படம் இலங்கை தமிழ் மருத்துவர் சிவாவின் கதையைச் சொல்கிறது. இது தயாரிப்பாளர் கேட்ட ஒரு உண்மைக் கதையை அடிப்படையாகக் கொண்டது.  
ஒஸ்லோ சர்வதேச திரைப்பட விழாவில் உலக அரங்கேற்றத்திற்குப் பிறகு, இந்த படம் சர்ச்சைக்குரியது என்று தெரியவந்தது. மேலும் இதன் கருப்பொருளுக்காக விமர்சன ரீதியான பாராட்டைப் பெற்றது. இப்படம் இலங்கையில் தடை செய்யப்பட்டது. இது பெவர்லி ஹில்ஸ் திரைப்பட விழாவில் சிறந்த வெளிநாட்டு திரைப்படத்திற்கான விருதையும், நியூபோர்ட் கடற்கரை திரைப்பட விழாவில் பார்வையாளர் விருதையும் பெற்றது.
# இன் தி நேம் ஆப் புத்தா

## நடிகர்கள்

- டாக்டர் சிவா / புத்தராக ஷிஜு
- சோனியா
- சுனில் குடவட்டூர்
- ஜோதிலால்
# இன் தி நேம் ஆப் புத்தா

## தயாரிப்பு

இலண்டனில், ராஜேஷ் டச்ரிவர் என்பவர் சாய் ஜார்ஜை சந்தித்தார், கொழும்பில் மருத்துவப் படிப்பை இறுதியாண்டு படிக்கும் ஒரு மாணவன் தனது படிப்பை கைவிட்டு இங்கிலாந்துக்கு அகதியாக வந்த கதையைச் சொன்னார். டச்ரிவர் சொன்ன கதை திரைப்படமாக உருவானது. தமிழ்நாடு, கேரளத்தின் சில பகுதிகள் இலங்கையை ஒத்திருப்பதாக உணர்ந்த இயக்குனர் அப்பகுதிகளில் 52 நாட்களில் படத்தை படமாக்கினார்.
# பாசுபோரைல் குளோரைடு

## கட்டமைப்பு

பாசுபேட்டைப் போலவே, POCl<sub>3</sub> சேர்மமும் நான்முகி வடிவத்தில் உள்ளது. பாசுபோரைல் குளோரைடின் கட்டமைப்பு மூன்று P−Cl பிணைப்புகளையும் ஒரு வலுவான P–O பிணைப்பையும் கொண்டுள்ளது. மதிப்பிடப்பட்ட பிணைப்பு விலகல் ஆற்றல் 533.5 கிலோயூல்/மோல் ஆக இருக்கிறது. மேலும் நவீன முறைகள் இறுக்கமான P–O பிணைப்பை பாசுபரசிலிருந்து ஆக்சிசன் அணுவிற்கு தனி இணை பரிமாற்றம் மற்றும் ஒரு பயனுள்ள [P<sup>+</sup>]-[O<sup>−</sup>] உள்ளமைவை உருவாக்கும் ஒரு இருதுருவ பிணைப்பு π பின்-பிணைப்பு ஆகியவற்றின் கலவையாக விளக்குகின்றன.  
:  
திட, திரவ மற்றும் வாயு நிலைகளில் பாசுபோரைல் குளோரைடு நடுநிலை POCl<sub>3</sub> மூலக்கூறுகளாக உள்ளது. இது பாசுபரசு பென்டாகுளோரைடைப் போலல்லாது, வாயு மற்றும் திரவ நிலைகளில் நடுநிலை PCl<sub>5</sub> மூலக்கூறுகளாக உள்ளது, ஆனால் திட நிலையில் அயனி வடிவத்தை [PCl<sub>4</sub>]<sup>+</sup>[PCl<sub>6</sub>]<sup>−</sup> (டெட்ராகுளோரோபாசுபோனியம் எக்சாகுளோரோபாசுபேட்டு(V)) ஏற்றுக்கொள்கிறது. POCl<sub>3</sub> சேர்மத்தின் படிக அமைப்பில் சராசரி பிணைப்பு நீளம் P–Cl பிணைப்புக்கு 1.98 Å ஆகவும், P=O பிணைப்புக்கு 1.46 Å ஆகவும் உள்ளது.
உறைநிலை 1 °செல்சியசு ஆகவும் கொதிநிலை 106 °செல்சியசு ஆகவும் இருக்கிறது. பாசுபோரைல் குளோரைடின் நீர்மநிலை வரம்பு தண்ணீரைப் போலவே உள்ளது. மேலும் தண்ணீரைப் போலவே, POCl3 [POCl<sub>2</sub>]<sup>+</sup> நேர்மின் அயனிகள் (டைகுளோரோ ஆக்சோபாசுபோனியம் நேர்மின் அயனிகள்) மற்றும் Cl<sup>−</sup> எதிர்மின் அயனிகளின் மீளக்கூடிய உருவாக்கம் காரணமாக தன்னியக்கமாக்குகிறது.
# பாசுபோரைல் குளோரைடு

## வேதிப் பண்புகள்

பாசுபோரைல் குளோரைடு நீருடன் வினைபுரிந்து ஐதரசன் குளோரைடையும் பாசுபாரிக் அமிலத்தையும் கொடுக்கிறது.  
::O=PCl<sub>3</sub> + 3 H<sub>2</sub>O → O=P(OH)<sub>3</sub> + 3 HCl  
மாற்றத்தில் உண்டாகும் இடைநிலைகள் தனிமைப்படுத்தப்பட்டுள்ளன, இவற்றில் பைரோபாசுபோரைல் குளோரைடு O(−P(=O)Cl<sub>2</sub>)<sub>2</sub> ஆகியவையும் அடங்கும்..  
அதிகப்படியான ஆல்ககால்கள் மற்றும் பீனால்களுடன் வினைபுரியும்போது, POCl<sub>3</sub> பாசுபேட்டு எசுத்தர்களைத் தருகிறது:  
::O=PCl<sub>3</sub> + 3 ROH → O=P(OR)<sub>3</sub> + 3 HCl  
இத்தகைய வினைகள் பெரும்பாலும் பிரிடீன் அல்லது ஓர் அமீன் போன்ற HCl ஏற்பியின் முன்னிலையில் செய்யப்படுகின்றன.  
POCl<sub>3</sub> சேர்மத்தால் ஓர் இலூயிசு காரமாகவும் செயல்பட முடியும். தைட்டானியம் டெட்ராகுளோரைடு போன்ற பல்வேறு இலூயிசு அமிலங்களுடன் சேர்ந்து இது கூட்டுப் பொருட்களை உருவாக்குகிறது:  
::POCl<sub>3</sub> + TiCl<sub>4</sub> → POCl<sub>3</sub>•TiCl<sub>4</sub>  
அலுமினியம் குளோரைடு கூட்டுப்பொருள் (POCl<sub>3</sub>•AlCl<sup>3</sup>) மிகவும் நிலைப்புத்தன்மை கொண்டதாகும். எனவே POCl<sub>3</sub> சேர்மத்தை வினைக் கலவைகளிலிருந்து AlCl<sub>3</sub> சேர்மத்தை அகற்றப் பயன்படுத்தலாம், எடுத்துக்காட்டாக பிரீடல் கிராப்ட்சு வினையின் முடிவில் இவ்வாறு அகற்றலாம்.  
இலூயிசு-அமில வினையூக்கிகளின் முன்னிலையில் POCl<sub>3</sub> ஐதரசன் புரோமைடுடன் வினைபுரிந்து POBr<sub>3</sub> சேர்மத்தை உருவாக்குகிறது.
# பாசுபோரைல் குளோரைடு

## தயாரிப்பு

பாசுபோரைக் குளோரைடை பல முறைகள் மூலம் தயாரிக்கலாம். பாசுபோரைல் குளோரைடு முதன்முதலில் 1847 ஆம் ஆண்டு பிரெஞ்சு வேதியியலாளர் அடோல்ஃப் வூர்ட்சால் பாசுபரசு பென்டாகுளோரைடை தண்ணீருடன் வினைபுரியச் செய்வதன் மூலம் தயாரித்து அறிவிக்கப்பட்டது.
# பாசுபோரைல் குளோரைடு

## தயாரிப்பு

### ஆக்சிசனேற்ற முறை

பாசுபரசு முக்குளோரைடை ஆக்சிசனுடன் சேர்த்து ஆக்சிசனேற்றம் அடையச் செய்து வர்த்தக ரீதியாக பாசுபோரைல் குளோரைடை தயாரிக்கிறார்கள்.  
::2 PCl<sub>3</sub> + O<sub>2</sub> → 2 POCl<sub>3</sub>  
பொட்டாசியம் குளோரேட்டுடன் பாசுபரசு முக்குளோரைடைச் சேர்த்து ஆக்சிசனேற்றம் செய்வது ஒரு மாற்று தயாரிப்பு முறையாகும்.  
:: PCl<sub>5</sub> + 2 B(OH)<sub>3</sub> → 3 POCl<sub>3</sub> + B<sub>2</sub>O<sub>3</sub> + 6 HCl
:: PCl<sub>5</sub> + (COOH)<sub>2</sub> → POCl<sub>3</sub> + CO + CO<sub>2</sub> + 2 HCl
# பாசுபோரைல் குளோரைடு

## தயாரிப்பு

### பிற தயாரிப்பு முறைகள்

குளோரின் வாயு முன்னிலையில் கார்பனுடன் முக்கால்சியம் பாசுபேட்டை சேர்த்து குறைத்தல் வினைக்கு உட்படுத்தலாம்:
::2 P<sub>2</sub>O<sub>5</sub> + 3 NaCl → 3 NaPO<sub>3</sub> + POCl<sub>3</sub>
# பாசுபோரைல் குளோரைடு

## பயன்கள்

பாசுபேட்டு எசுத்தர்களை பெருமளவில் தயாரிப்பதற்கு பாசுபோரைல் குளோரைடு பயன்படுத்தப்படுகிறது. இவற்றின் பல்வேறு வகையான பயன்பாடுகள் வருமாறு: சுடர் தடுப்பான்கள் (பிசுபீனால் ஏ டைபீனைல் பாசுபேட்டு, டிரைகிரெசைல் பாசுபேட்டு), பாலிவினைல் குளோரைடு மற்றும் தொடர்புடைய பலபடிகளுக்கு (2-எத்தில்யெக்சில் டைபீனைல் பாசுபேட்டு) நெகிழியாக்கியாக, நீரழுத்தப் பாய்மமாக பயன்படுகிறது.  
வில்சுமியர்-ஆக்கு வினையில், POCl<sub>3</sub> அமைடுகளுடன் வினைபுரிந்து ஒரு "வில்சுமியர் வினையாக்கி", ஒரு குளோரோ-இமினியம் உப்பை உருவாக்குகிறது. பின்னர் இது எலக்ட்ரான் நிறைந்த அரோமாட்டிக் சேர்மங்களுடன் வினைபுரிந்து நீர் சேர்க்கும் செயல்முறையில் அரோமாட்டிக்கு ஆல்டிகைடு உருவாக்குகிறது.
# கேசினேனி சின்னி

**கேசினேனி சின்னி** (*Kesineni Chinni*) என்று பொதுவாக அழைக்கப்படும் கேசினேனி சிவநாத் (பிறப்பு: ஆகத்து 3,1969) ஓர் இந்திய அரசியல்வாதியும் தொழில்முனைவோரும் ஆவார். தெலுங்கு தேசம் கட்சி உறுப்பினரான இவர் விஜயவாடா மக்களவைத் தொகுதி நாடாளுமன்ற உறுப்பினராக உள்ளார்.
# கேசினேனி சின்னி

## இளமையும் கல்வியும்

1969 ஆகத்து 3 அன்று பாலகொல்லு கேசினேனி ராமசாமி மற்றும் பிரசுனாம்பாவுக்கு மகனாகச் சின்னி பிறந்தார். இவர் ஜானகி என்பவரை மணந்தார். இந்த இணையருக்கு வெங்கட், இசுனிக்தா என்ற இரண்டு குழந்தைகள் உள்ளனர். சிவநாத் தனது பள்ளிப்படிப்பை கிருஷ்ணா மாவட்டத்தின் முடேனப்பள்ளியில் உள்ள சிறு மலர் பள்ளியில் முடித்தார். பின்னர் விஜயவாடாவில் உள்ள கௌதம் கல்லூரியில் இடைநிலைப் படிப்பைப் படித்தார். சிவநாத் 1991ஆம் ஆண்டில் காஞ்சிபுரம் அருள்மிகு மீனாட்சி அம்மான் பொறியியல் கல்லூரி இயந்திர பொறியியலில் இளநிலை பட்டம் பெற்றார்.
# கேசினேனி சின்னி

## அரசியல்

சிவநாத் 2024 இந்திய பொதுத் தேர்தலில் தெலுங்கு தேசம் கட்சி பிரதிநிதித்துவப்படுத்தி விஜயவாடா மக்களவைத் தொகுதியில் போட்டியிட்டு வெற்றி பெற்றார். ஒய். எஸ். ஆர் காங்கிரசு கட்சியின் தனது சொந்த சகோதரர் கேசினேனி நானியை சாதனை அளவாக 2,82,085 வாக்குகள் வித்தியாசத்தில் தோற்கடித்தார்.
# கேசினேனி சின்னி

## தேர்தல் புள்ளிவிவரங்கள்

| 2024 | மக்களவை உறுப்பினர் | தெலுங்கு தேசம் | விஜயவாடா | கேசினேனி நானி (ஒய்எஸ்ஆர் காங்கிரசு) | 7,94,154 - 5,12,069 | 2,82,085 | } |
| --- | --- | --- | --- | --- | --- | --- | --- |
# காலாப்பட்டு

**காலாப்பட்டு** (*Kalapet*) இந்தியாவின் புதுச்சேரி ஒன்றியப் பகுதியிலுள்ள ஒரு நகரமாகும். காலாப்பேட்டை என்ற பெயராலும் இந்நகரம் அழைக்கப்படுகிறது. 1703 ஆம் ஆண்டு பிரெஞ்சுக்காரர்களால் இந்நகரம் புதுச்சேரியில் இணைக்கப்பட்டது, அன்றிலிருந்து புதுச்சேரி ஒன்றியத்தின் ஒரு பகுதியாக இருந்து வருகிறது. பாண்டிச்சேரி மாவட்டத்தின் ஒரு பகுதியாகத் திகழும் இந்நகரம் பாண்டிச்சேரி மாகாணத்தின் ஒரு பகுதியுமாகும்.
# காலாப்பட்டு

## அமைவிடம்

காலாப்பட்டு நகரம் பாண்டிச்சேரி மாவட்டத்தின் வடக்குப் பகுதியில் அமைந்துள்ளது. இது மூன்று பக்கங்களிலும் தமிழ்நாட்டின் விழுப்புரம் மாவட்டத்தால் சூழப்பட்டுள்ளது. கிழக்கில் வங்காள விரிகுடாவை எல்லையாகக் கொண்டுள்ளது. இந்நகரம் புதுச்சேரியின் மற்ற பகுதிகளிலிருந்து தமிழ்நாடு மாநிலத்தால் துண்டிக்கப்பட்டுள்ளது. கிழக்கு கடற்கரைச் சாலையில் அமைந்துள்ளது.  
புதுச்சேரி மத்திய சிறைச்சாலையும் பாண்டிச்சேரி பல்கலைக்கழகமும் காலாப்பட்டு நகரத்தில் அமைந்துள்ளன.